Gesondheidsamaritaan loop die ekstra myl - Solidariteit WêreldSolidariteit Wêreld
Tuis › Gildes › Gesondheidsamaritaan loop die ekstra myl
Gesondheidsamaritaan loop die ekstra myl
Dr. Ekstra Myl word beskryf as 'n man wie spesiaal deur God gekies is om Caroline Cant se ma se lewe te red. Dr. Myl is genomineer vir die Solidariteit Beroepsgilde vir Gesondheidspraktisyns se Gesondheidsamaritaan-toekenning. Die doel van hierdie toekenning is om Suid-Afrikaanse gesondheidspraktisyns, wat onder moeilike omstandighede steeds 'n verskil in Suid-Afrika maak, te identifiseer.
Die Gilde is 'n eeu-oue konsep, wat poog om lede van 'n spesifieke professie aan mekaar te verbind wat ten doel 'n ondersteuningsnetwerk skep. Solidariteit se Beroepsgilde gaan later vanjaar, uit die nominasies wat ontvang is, vyf gesondheidspraktisyns met die Gilde se Gesondheidsamaritaan-toekenning vereer.
"Gesondheidspraktisyns in Suid-Afrika verdien erkenning, omdat hulle onder ongelooflike moeilike omstandighede werk, en binne 'n hoogs gereguleerde, dog onstabiele gesondheidsorgsektor stabiliteit vir hul pasiënte gee," meen Moira-Marie Kloppers, bestuurder van Solidariteit se beroepsgildes.
Caroline Cant vertel hoe sy Dr. Ekstra Myl geraadpleeg het vir 'n tweede opinie, nadat die nalatigheid van 'n dokter by die Vereeniging-hospitaal gelei het tot neurologiese komplikasies en infeksie by haar ma, wat moontlik voorkom kon word. Volgens Caroline het Dr. Ekstra Myl haar ma sonder enige vrae of voorwaardes ingeneem en vir die afgelope vier maande, na die operasie, alles in sy vermoë gedoen het om haar te help. Dr. Ekstra Myl besoek Caroline se ma steeds daagliks, ten spyte daarvan dat sy nie meer as 'n neurologiese geval geklassifiseer word nie.
"Daar is nie woorde om te beskryf hoeveel hy vir my ma en ook vir ons as familie gedoen het nie" vertel Caroline Cant.
Caroline is van mening dat Dr Ekstra Myl erkenning moet ontvang vir sy werk, aangesien hy bereid is om die ekstra myl te loop vir sy pasiente en hul families. Hy het uit sy pad gegaan om seker te maak dat Caroline se ma opgeneem word, ten spyte daarvan dat verskeie hospitale haar sou wegwys as gevolg van haar hoë infeksie telling. Caroline se ma sterk tans aan in 'n hospitaal in Benoni, waar sy binnekort met rehabilitasie sal begin.